Diari Oficial de la Generalitat Valenciana


Sumari del DOGV 4310, del 08-08-2002 (2002/8845)

Informació pública de l'actuació integrada de la unitat d'execució UE-6 del Pla General d'Ordenació Urbana de San Antonio de Benajéber, que inclou estudi de detall i avantprojecte d'urbanització.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4310

Data del DOGV
:   08-08-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/8845


Organisme emissor
:   Espacio y Diseño Inmobiliario, SL

Tipus de document
:   Anunci

Informació pública de l'actuació integrada de la unitat d'execució UE-6 del Pla General d'Ordenació Urbana de San Antonio de Benajéber, que inclou estudi de detall i avantprojecte d'urbanització. [2002/X8845]
  
La mercantil Espacio y Diseño Inmobiliario, SL, ha formulat un programa d'actuació integrada del la unitat d'execució de sòl urbà UE-6 del Pla General d'Ordenació Urbana de San Antonio de Benajéber, que inclou estudi de detall i avantprojecte d'urbanització, a l'empara del que s'estableix en l'article 48 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística (Diari Oficial de la Generalitat Valenciana número 2.394, de 24 de novembre de 1994).
  
En aplicació del que s'estableix en l'article 48.1.C), en relació amb l'article 46.3, ambdós de la referida llei, és procedent sotmetre el referit programa amb tota la documentació annexa a informació pública pel termini de 20 dies hàbils comptats a partir de l'endemà de la publicació d'aquest anunci en el Diari Oficial de la Generalitat Valenciana, anunci que també es publicarà al diari Levante.
  
Es fa constar que durant aquest termini les persones interessades en el procediment podran formular qualsevol al·legació que els convinga segons dret, com també altres alternatives tècniques de programa i, si és el cas, proposicions juridicoeconòmiques, tot això en els termes i les condicions de la Llei 6/1994 esmentada. A aquest efecte qualsevol persona interessada podrà consultar l'expedient depositat a la notaria del senyor Miguel Maldonado Chiarri, situada a l'avinguda del País Valencià, de Paterna, els dies hàbils, en horari de 10.00 a les 14.00 hores.
  
Igualment, es fa constar que qualsevol persona podrà comparéixer a la dita notaria per a obtenir, a càrrec seu, còpia de l'acta de protocol·lització del programa i els documents que s'hi adjunten, o sol·licitar que se li exihibisca aquest.
  
La referida documentació, com també l'expedient administratiu, podrà ser consultat a l'Ajuntament de San Antonio de Benajéber, on en serà dipositada còpia el dia 12 d'agost de 2002, els dies hàbils en idèntic horari.
  
Les al·legacions que, si és el cas, es formularen seran presentades davant l'Ajuntament de San Antonio de Benajéber.
  
Així mateix, mitjançant aquest anunci, d'acord amb el que es preceptua en el paràgraf 2 de l'article 48, en relació amb l'article 46, paràgraf 2 de la Llei 6/1994 de 15 de novembre, de la Generalitat Valenciana, Reguladora de l'Activitat Urbanística, es posa en coneixement de les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a l'acabament del termini de 20 dies anteriorment indicat. Durant aquest termini es podran formular les referides proposicions a l'Ajuntament de San Antonio de Benajéber, en horari de 10.00 a 14.00 hores.
  
Una vegada acabat aquest segon termini, el següent dia hàbil, excepte si és dissabte, i aleshores s'haurà d'entendre el dia hàbil immediat posterior, tindrà lloc l'acte d'obertura de pliques a l'Ajuntament de San Antonio de Benajéber.